## KAWENTENAN CAMPUR KODE RING ALBUM TEMBANG POP BALI RAMBO OLO-OLO OLIH GRUP BAND BINTANG
I Gst. Ngr. Pt Darsana 1 , I A. Sukma Wirani 1 , I A. Pt Purnami 2
Jurusan Pendidikan Bahasa Bali Universitas Pendidikan Ganesha Singaraja, Indonesia
e-mail: {ngurahdarsana30@gmail.com, dayu.sukma@yahoo.co.id, dayupurnamiku@yahoo.com}@undiksha.ac.id
KUUB
Tetilikan  matetujon  nlatarang:  (1)  soroh campur  kode; (2)  parindikan  sane ngawinang campur  kode; miwah  (3)  panampen  para  yowana  indik  kawentenan campur kode . Jejering tetilikan, album tembang pop Bali Rambo Olo-Olo olih grup band Bintang.  Penandang  tetilikan, campur kode. Data tureksa sane k ā nggen: (1) reduksi data; (2) pangwedar data; miwah (3) pamicutet ( verifikasi ). Pikolih tetilikan: (1) Soroh campur kode , (a) campur kode manut wit basa kapolihang, campur kode ke  dalam , campur  kode  ke  luar miwah campur  kode  campuran, (b) campur  kode manut  kerta  basa  kapolihang campur  kode undagan  kruna  miwah campur  kode undagan frasa . (2) Parindikan sane ngawinang campur kode wenten dasa sakadi, akidiknyane  kode,  parinama  sane  kaloktah,  pawicara,  sawitra  pawicara,  genah meneng utawi mabebaosan, wangun bebaosan, parindikan, tetujon, undagan tutur basa, miwah anggen bebungahan. (3) para yowana ngicen penampen positif indik kawentenan campur kode ring tembang pop Bali.
Kruna jejaton : campur kode , tembang pop Bali

## ABSTRAK
Penelitian  ini  bertujuan  menjelaskan:  (1)  macam  campur  kode;  (2)  hal  yang menyebabkan  campur  kode;  dan  (3)  pendapat  para  remaja  mengenai  campur kode.  Subjek  penelitian,  album  lagu  pop  Bali Rambo  Olo-Olo dari  grup  Bintang. Objek  penelitian,  campur  kode.  Analisis  yang  digunakan:  (1)  reduksi  data;  (2) deskripsi data; dan (3) kesimpulan (verifikasi). Hasil penelitian: (1) macam campur kode,  (a)  campur  kode  berdasarkan  asal  bahasa  mendapatkan,  campur  kode  ke dalam,  campur  kode  ke  luar,  dan  campur  kode  campuran,  (b)  campur  kode berdasarkan unsur bahasa mendapatkan, campur kode tingkatan kata dan campur kode tingkatan frasa, (2) hal yang menyebabkan adanya campur kode ada sepuluh antaralain:  sedikitnya  kode,  istilah  terkenal,  pembicara,  teman  berbicara,  tempat berbicara,  bentuk  pembicaraan,  hal  yang  dibicarakan,  tujuan,  tingkatan  tutur bahasa,  dan  keindahan,  (3)  para  remaja  memberikan  pendapat  yang  positif tentang adanya campur kode di dalam tembang pop Bali.
Kata kunci : campur kode, lagu pop Bali

## ABSTRACT
This  study  aim  to  explain:  (1)  mixed  code;  (2)  things  that  cause  mixed  code,  (3) teenegers  opinion  about  mixed  code.  Research  subjects,  Balinese  pop  songs Rambo  Olo-Olo  from  Bintang  group.  Reserch  object,  mix  code.  Analysis  of  data used: (1) data reduction; (2) description of data; and (3) verification. The results of the  study:  (1)  mixed  codes,  (a)  mix  code  based  on  the  language  origin  gets,  mix code  inward,  outer  code  mixing,  and  mixed  code  mix,  (b)  mix  code  based  on  the language element gets, mix code of word levels and mix code of phrase levels, (2) things  that  cause  mixed  code  there  are  ten  among  others:  leats  code,  famous terms,  speaker,  friend  talking,  place  to  talk,  from  of  speech,  things  to  talk  about, purpose, level of language, and beauty, (3) teenagers give a positive opinion about the mixed code in Balines pop song.
Keywords: Mix code, Balines pop song

## PURWAKA
Ring  panegara  Indonesia  wenten makudang-kudang  basa  daerah  sakadi basa Bali. Basa Bali pinaka basa Ibu sane kānggen  mabebaosan  olih  krama  Bali. Nanging    sane  mangkin  akeh  krama  Bali utamannyane  para  yowana  sayan  nenten kayun  nganggen  basa  Bali.  Kawentenan puniki  duaning  wentennyane  panglimbak aab  aor  tan  pawates  sane  ngawinang basa  Bali  sayan  kagingsirang  antuk  basa anyar  tiosan.  Duaning  asapunika  basa Bali  patut  kalestariang  antuk  makudang- kudang  utsaha  silih  sinunggilnyane  antuk mirengang tembang-tembang pop Bali. Kawentenan tembang pop Bali kāptiang  prasida  ngajegang  basa  Bali. Nanging  yening  kacingak  sane  mangkin, panglimbak  aab  sane  sayan  nincap  ring jagate puniki ngicenin iusan sane mageng majeng  ring  kawentenan  tembang pop Bali.  Nincapnyane  panglimbak  aab  taler nincapang basa dura negara sane rauh ke Bali.  Rauhnyane  basa  tiosan  prasida katrima olih krama Bali, lan sane mangkin akeh pisan sampun musisi utawi seniman musik Bali  sane  keni  iusan  puniki.  Punika sane  ngawinang  akeh  tembang pop Bali sane  kacampuhin  antuk  basa  tiosan sakadi  basa  Indonesia  utawi  basa  dura negara. Kawentenan punika kabaos campur kode manut widia linguistik.
Campur  kode wantah  silih  sinunggil kawentenan penyimpangan basa  sane sampun  ngranjing  tur  nglimbak  ring kahuripan jadma Bali. Campur kode puniki madue  iusan  sane  prasida  ngawinang
kawentenan  basa  Bali  pinaka  basa Ibu sayan  ical.  Kawentenan campur  kode sane  mangkin  sampun  nglimbak  ngiusin tembang pop Bali.  Parindikan campur kode ring  tembang pop Bali  ngawinang akeh  pangawi  tembang  Bali  sane  nyurat tembang  nganggen campur  kode sane kapanggih  nginutin  kahuripan  janane mangkin.
Pangawi  tembang  ( musisi )  sane nganggen campur  kode inggih  punika grup  band Bintang.  Silih  sinunggilnyane ring album sane  mamurda “Rambo  Olo- Olo” sane medaging tembang (a) arigatou made ,  (b) bajingan  manying ,  (c) cai  cara lipi ,  (d) kapok ,  (e) lonte  vs  lotre ,  (f) magetih  Bali ,  (f) manis  manesin ,  (g) nganggur ,  (h) orahang  ja  beli  cicing ,  (i) perawan ,  (j) rambo  olo-olo ,  (k) tilalit .
Nincapnyane  para  jana  sane  nganaggen campur  kode pastika  ngawinang  pikobet majeng  ring  kawentenan  basa  Bali. Majalaran antuk makudang-kudang pikobet  sane  sampun  katlatarang  ring ajeng punika, panilik meled nilikin tembang saking grup band Bintang manut campur kode sane wenten.
Bantang  pikobet  tetilik:  (1)  Napi manten  soroh campur  kode sane  wenten ring album tembang pop Bali Rambo Olo- Olo olih grup band Bintang? (2) Napi sane ngawinang  wentennyane campur  kode ring album tembang pop Bali Rambo Olo- Olo olih grup band Bintang? (3) Sapunapi penampen  saking  para  yowana  indik kawentenan campur  kode ring album tembang pop Bali Rambo  Olo-Olo olih grup band Bintang?
Tetujon  tetilik:  (1)  Prasida  nlatarang soroh campur  kode sane  wenten  ring album tembang pop Bali Rambo  Olo-Olo olih grup  band Bintang;  (2)  Prasida nlatarang  sane  ngawinang  wentennyane campur kode ring album tembang pop Bali Rambo Olo-Olo olih grup  band Bintang; lan  (3)  Prasida  penampen  saking  para yowana  indik  kawentenan campur  kode ring album tembang pop Bali Rambo Olo- Olo olih grup band Bintang.
Kawigunan pamucuk saking tetilikan puniki  prasida  ngicenin  kaweruhan  indik campur kode sane  wenten  ring album tembang pop Bali Rambo  Olo-Olo olih grup
band
Bintang.
Kawigunan panglimbak sane  kapolihang:  (1)  majeng ring pangwacen, prasida mawiguna k ā nggen  nincapang  kawagedan  indik campur  kode ring  sajeroning  kahuripan, (2)  majeng  ring  mahasisia,  prasida kadadosang  srana  nincapang  kaweruhan indik campur  kode sane  wenten  ring tembang pop Bali,  (3)  majeng  ring  panilik lianan,  prasida  kadadosang  pratiwimba makarya tatilikan sane kantun mapaiketan sareng  tatilikan  puniki,  (4)  majeng  ring pangawi  tembang pop Bali,  prasida ngicenin  rerawatan  kawentenan  tembang pop Bali sane madaging campur kode , (5) majeng ring sang sane mirengang tembang  pop  Bali,  prasida  ngicenin pangweruh  indik  kawentenan campur kode sane wenten ring tembang pop Bali. Arikunto  (2005:  25)  ngamargiang tetilikan  patut  kadasarin  kaweruhan  sane sampun  kacumpuin.  Sepat  siku-siku  sane kanggen,  sakadi:  (1)  kedwibahasaan  ;  (2) campur kode ; (3) tembang ( musik ); lan (4) tembang pop Bali.
Bilingualisme
madue teges pawigunan  kalih  basa  utawi  kalih  kode basa. Kedwibahasaan inggih punika pawigunan  kalih  basa  sane  kānggen  olih pawicara  ring  kahuripan  anggen  jalarang mabebaosan  majeng  ring  anak  lianan (Mackey lan Fishman 1995: 112).
Sadurung nincap ring campur kode pinih riin patut kauningin napi sane kabaos kode . Kode inggih  punika  pralambang basa  sane  k ā nggen  sang  sane  mabaos  ri kalaning  mabebaosan  sajeroning  siki galah miwah genah mangdane sang sane
mirengang  kresep  antuk  napi  sane kabaosang (Kridalaksana, 1984: 87).
Campur kode inggih punika campuran kalih utawi langkung basa utawi soroh basa sane boya ja medal sangkaning genah lan galah sane matutang  pamaos  mangda  nganggen campur  kode saking  basa  sane  lianan (Nababan,  1991).  Tioasan  malih campur kode wantah  langkungan  siki  basa  utawi kode sane  kaanggen  ring  siki  bebaosan (Rokhman,  2013).  Saking  napi  sane sampun  katlatarang  ring  ajeng  prasida kacutetang, campur  kode inggih  punika campuran saking  langkungan  basa  utawi kode  sane  kamedalang  olih  jadma  sane nenten medal sangkaning kahanan ipune.
Manut  wit  basannyane campur kode prasida  kakepah  dados  tiga,  inggih punika sakadi, (1) campur kode ke dalam ,
(2) campur  kode  ke  luar lan  (3) campur kode  campuran (Jendra,  2014:  140). Lianan  ring  punika,  wenten campur  kode manut  undagan  basannyane,  sakadi,  (1) campur  kode undagan  kruna,  (2) campur kode undagan frasa lan  (3) campur  kode undagan klausa.
Parindikan  utawi  dadalan  sane ngawinang  wentennyane campur  kode prasida kapalih dados  roras inggih punika sakadi, (1) akidiknyane kode, (2) parinama sane  pinih  kaloktah,  (3)  pawicara  utawi pragan pawicara, (4) sawitra pawicara, (5) genah meneng utawi genah mabebaosan, (6)  wangun  bebaosan,  (7)  parindikan,  (8) kawigunan  miwah  tetujon,  (9)  soroh  lan undagan tutur basa, (10) unteng bebaosan,  (11)  anggen  bebanyolan,  lan (12) anggen bebungahan (Jendra : 2007). Tembang  inggih  punika organisasi saking  suara  lan  nenten  masuara  ( sound and  silences )  ring  sajeroning  galah  lan genah  sane  sampun  kapalihin  (Eagle, 1981). Tiosan malih tembang taler madue teges  inggih  punika  suara-suara  sane sampun  kakaryanin  antuk  galah  lan madue nilai  seni ,  taler  pinaka  piranti anggen  ngamanahin  daging  pikayun saking  pangawi  majeng  ring  sang  sane mirengang (Bernsten lan Picker, 1972).
Tembang pop Bali  inggih  punika soroh tembang populer sane mawit saking wangun  anyar  sastrawan  warsa  1950. Tembang pop prasida kakepah dados tiga
inggih  punika  tembang pop  sandar , tembang pop  kreatif ,  lan  tembang pop balada (Bahrudin 2012: 2)

## KRAMANING TETILIK
Tetilikan  puniki  ngangge  tetilikan deskriptif kualitatif. Wenten limang paridabdab  kramaning  tetilik  sakadi:  (1) palihan tetilik;  palihan tetilik mapaiketan ri kala  nglaksanayang  tetilik.  Palihan  tetilik pinaka  dasar  sadurung  nglaksanayang tetilik;  (2)  jejering  lan  penandang,  jejering tetilik  puniki  tembang  pop  Bali  sane wenten ring album tembang pop Bali Rambo  Olo-Olo olih grup  band Bintang, penandang  tetilik  kawentenan campur kode ;  (3)  mupulang data, mupulang data pidabdab  sane  nyinahang  sapunapi data kapolihang.  Kramaning  mupulang data sane kānggen  inggih  punika  sakadi, kramaning dokumentasi,  sadu  wicara,  lan kuesioner. (4) piranti, piranti sane kanggen  mupulang data inggih  punika sakadi, piranti kartu data kānggen ngrereh data campur  kode ring album tembang pop Bali Rambo  Olo-Olo olih grup  band Bintang ,  sadu  wicara kānggen  ngrereh dadalan grup  band Bintang  nganggen campur kode ring album tembang pop Bali Rambo  Olo-Olo,  lan  angket/kuesioner kānggen ngrereh panampen para yowane indik kawentenan campur kode ring album tembang pop Bali Rambo  Olo-Olo olih grup  band Bintang ; lan (5) data tureksa, pidabdab  sane  kalaksanayang  sajeroning data tureksa sakadi, reduksi data , pangwedar data, lan pamicutet ( verifikasi ).

## PIKOLIH LAN TETEPASAN
Pikolih  lan  tetepasan  tetilikan  indik kawentenan campur  kode ring album tembang pop Bali Rambo  Olo-Olo olih grup  band Bintang  jagi  katlatarang  sakadi ring sor puniki.
Campur  kode manut  wit  basa kapalih  dados  tiga  inggih  punika, campur kode  ke  dalam , campur  kode  ke  luar ,  lan campur  kode  campuran (Jendra,  2014: 140).  Kapertama campur  kode ke  dalam ( inner  code  mixing )  inggih  punika soroh campur  kode sane  ngambil  parindikan utawi nganggen basa sane kantun asoroh ( serumpun )  (Jendra,  2014:  140).  Ring
album tembang pop Bali Rambo  Olo-Olo olih grup  band Bintang  kapolihang  pitung dasa dua data campur kode ke dalam.
Manut  Jendra, campur kode  ke dalam inggih  punika soroh campur  kode sane  ngambil  parindikan  utawi  nganggen basa  sane  kantun  asoroh  (2014:  140). Kawentenan  punika  pateh  sakadi  pikolih data campur  kode ke  dalam sekadi kruna ketemu,  masalah,  mobil, miwah  akeh pikolih campur kode ke dalam sane tiosan.
Kruna-kruna basa Indonesia sane kapolihang ring sesuratan album tembang pop Bali Rambo  Olo-Olo olih grup  band Bintang  puniki  satmaka  kruna  sane sampun  lumbrah  tur  ketah  kānggen  ring pantaraning  wangun  bebaosan  basa  Bali. Sekadi  kruna  “ ketemu ”  ring  sesuratan tembang “ Bin  pidan  buin  ketemu ”.  Kruna punika  sepatutnyane  prasida  kagentosin antuk  kruna  “kacunduk”  ring  basa  Bali, nanging  sang  pengawi  tembang  nenten ngentosin  kruna  punika  santukan  kruna “ ketemu ” sane pinih kaloktah kānggen olih krama utamannyane para yomana.
Tiosan  malih  wenten  kruna  “ mobil ” ring sesuratan tembang “ Mobil cai liu tiang sing  ngon ”.  Kruna  “ mobil ”  puniki  nenten kagentosin  antuk  kruna  ring  basa  Bali santukan  kruna  punika  nenten  madue padanan ring  basa  Bali,  sane  ngawinang pangawi  kantun  ngawigunayang  kruna “mobil”  sakadi  wangun  wit  basanyane. Akeh  kapanggihin  pikolih  data campur kode sane  nenten  madue padanan kruna ring  basa  Bali  sakadi, telepon,  canggih , TV miwah  sane  tiosan.  Manut  pikolih  lan tetepasan  sane  sampun  katlatarang  ring ajeng  prasida  kacutetang,  wenten  kalih parindikan  sane  ngawinang  wentenyane campur kode ring album tembang pop Bali Rambo  Olo-Olo olih grup  band Bintang. Sane kapertama inggih puniki kirangnyane pangresep  basa  Bali  sane  ngawinang sang  pangawi  tembang  nagingin  basa tiosan  sane  sampun  lumbrah  tur  ketah kānggen,  lan  sane  kaping  kalih  inggih punika  kirangnyane kruna basa Bali sane madue padanan ring basa tiosan .
Sane  kaping  kalih campur  kode  ke luar . Campur  kode ke  luar inggih  punika soroh campur  kode sane  ngawigunayang unsur-unsur basa  dura  negara  (Jendra, 2014: 140). Ring album tembang pop Bali
Rambo  Olo-Olo olih grup  band Bintang sane  sampun  kaselehin  kapolihang  maka samian  dasa  data campur  kode ke  luar sane mawit saking basa dure negara.
Manut  Jendra, campur  kode  ke luar inggih  punika  soroh campur  kode sane  ngawigunayang unsur-unsur basa dura  negara  (2014:  140).  Kawentenan punika  pateh  sareng  pikolih  data campur kode  ke  luar sane  kapolihang  manut seseleh  sane  kalaksanayang  ring  tetilikan puniki.  Data-data campur  kode  ke  luar sane  kapolihang  punika  wenten  sane mawit saking basa Jepang lan basa Ingris. Data campur  kode  ke  luar sane  mawit saking Jepang inggih punika sakadi kruna, wakarimasen, arigatou lan aishiteru. Yening  kaselehin,  maka  samian  data kruna campur  kode  ke  luar sane  mawit saking  basa  Jepang  punika  wantah marupa  kruna  basa  dura  negara  sane sampun  akeh  kauningin  olih  krama  Bali utamannyane para yowana. Sekadi pikolih data kruna  “ arigatou ”,  kruna  puniki  ketah kānggen  olih krama  Bali  ri  kala  kacunduk sareng  wisatawan  saking  Jepang  sane rauh melancaran ka Bali. Kruna “ arigatou ” sepatutnyane  prasida  kagentosin  antuk kruna  “suksma”  ring  basa  Bali,  nanging sang  pengawi  tembang  kantun  tetep nganggen  kruna  basa  Jepang  punika pinaka  bebungahan  sesuratan  tembang mangda  prasida  nudut  kayun  sang  sane mirengan tembang punika.
Majeng  ring  pamireng  tembang pop Bali  utamannyane  para  yowana, kawentenan  kruna-kruna  basa  Jepang ring  sesuratan  tembang pop Bali  prasida ngawinang  meled  mirengang  tembang punika,  santukan  ring  Bali  arang  pisan pengawi  tembang  sane  nagingin  basa Jepang  ring  sesuratan  tembang pop Bali.
Lianan  ring  punika,  manut  pikolih  sadu wicara,  wentenyane  basa  Jepang  saking silih  sinunggil  tembang  sane  wenten  ring album tembang pop Bali Rambo  Olo-Olo olih grup  band Bintang,  dwaning  wenten pinunas  saking  sawitran-sawitran  dane saking  Jepang  mangda  nyampuhin  basa Jepang ring tembang pop Bali.
Tiosan  malih,  wenten  data campur kode  ke  luar sane  mawit  saking  basa Inggris inggih punika sakadi, hobby, sorry, rebonding lan handphone .  Tambis-tambis
pateh  sareng  kawentenan  kruna  basa Jepang  iwawu,  kruna-kruna  basa  Inggris sane  kapolihang  ring  tetilikan  puniki wantah  marupa  kruna  basa umum sane sampun  ketah  kauningin  boya  ja  olih krama  Bali  kemanten  nanging  olih  akeh jadma  ring  gumi  santukan  pinaka  basa Internasional .  Sekadi  pikolih  kruna hobby lan sorry, kruna  punika  sampun  ketah kānggen  ring  wangun  bebaosan  krama Bali pamekasnyane para yowana. Matiosan  malih  sareng  pikolih  kruna rebonding miwah handphone, kruna-kruna punika kānggen ring  wangun  bebaosan basa  Bali santukan  maka  kalih  kruna punika  nenten  madue  kruna  pangentos ring basa Bali sane ngawinang krama Bali ngawigunayang kruna punika pateh sakadi wangun saking wit basanyane.
Sane  kaping  tiga campur  kode campuran. Campur kode campuran inggih punika  inggih  punika  soroh campur  kode sane  ring  tengahnyane  sampun  ngambil parindikan  basa  daerah  lan  dura  negara sane  prasida  marupa frasa , klausa utawi lengkara. (Jendra, 2014: 140). Ring album tembang pop Bali Rambo  Olo-Olo olih grup band Bintang kapolihang wantah siki data campur kode campuran.
Manut Jendra, campur kode campuran inggih  punika  soroh campur kode sane  ring  tengahnyane  sampun ngambil  parindikan  basa  daerah  lan  dura negara sane prasida marupa frasa , klausa utawi  lengkara  (2014:  140).  Kawentena punika  pateh  sakadi  data campur  kode campuran sane  kapolihang  inggih  punika
“ main  surfing”. Data  punika  wantah marupa frasa pecampuhan  saking  kalih basa  sane  matiosan.  Yening  kabinayang dados  kalih kruna  “ main ”  mawit  saking basa  Indonesia,  lan  kruna “surfing” mawit saking basa Inggris . Kruna “main” prasida kagentosin antuk kruna “meplalianan” ring basa  Bali,  nanginging  kruna “surfing” nenten prasida kagentosin santukan kruna punika  nenten  madue  kruna  pangentos ring  basa  Bali.  Yening  kruna “main” kagentosin antuk kruna “meplalianan”, lan kruna  “ surfing ”  nenten  kagentosin, frasa campur  kode sane  kawentuk  dadosnyane sakadi “meplalianan surfing ”. Kawentenan punika boya  ja  nenten  dados,  nanging wangun campur kode sane ketah
kaperingang olih krama Bali utamannyane para  yowana  inggih  punika “ main  surfing ” sakadi  napi  sane  sampun  kapolihang ring sesuratan tembang sane kaselehin.
Ring  sajeroning  ngawi  sesuratan tembang, pangawi tembang pastika ngawigunayang kruna-kruna sane sampun ketah  tur  lumbrah  kānggen  olih  krama. Kawentenan  punika  sane  ngawinang pengawi  tembang  iriki  nganggen  wangun campur  kode “main  surfing” santukan wangun  punika  sane  ketah  kapirenagang olih  krama  Bali  utamannyane  olih  para yowana.  Saking  pikolih  miwah  tetepasan sane  sampun  katlatarang  ring  ajeng prasida  kacutetang, album tembang pop Bali Rambo  Olo-Olo olih grup  band Bintang  sampun  keni  iusan  saking  soroh campur kode campuran , nanging kawentenannyane  nenten  dahat  pisan santukan  data campur  kode  campuran sane kapolihang wantah asiki.
Campur kode manut kerta basa taler kapalih  dados  tiga  inggih  punika, campur kode undagan  kruna, campur  kode undagan frasa , lan campur kode undagan klausa (Jendra,  2014:  140).  Ring album tembang pop Bali Rambo  Olo-Olo olih grup band Bintang sane sampun kaselehin  wantah  kapolihang  kalih  soroh campur kode manut kerta basannyane. Sane kapertama campur kode undagan  kruna  inggih  punika  parindikan campur  kode sane  wangunnyane  wantah marupa  kruna  sakadi  kruna  lingga,  kruna dwi  lingga,  miwah  sane  tiosan  (Jendra, 2007: 169-170). Ring album tembang pop Bali Rambo  Olo-Olo olih grup  band Bintang  sane  kaselehin  kapolihang  pitung dasa data campur kode undagan kruna. Manut Jendra, campur kode undagan  kruna  inggih  punika  parindikan campur  kode sane  wangunnyane  marupa kruna  sakadi  kruna  lingga,  kruna  dwi lingga,  miwah  sane  tiosan  (2007:  169- 170).  Kawentenan  punika  pateh  sakadi data campur  kode undagan  kruna  sane sampun  kapolihang  ring  tetilikan  puniki. Maka  samian  data campur  kode undagan kruna punika wantah marupa kruna-kruna sane  mawit  saking  basa  sane  matiosan. Indike  punika  kasinahang  antuk  pikolih data campur undagan  kruna  sekadi, ketemu, kangen, arigatou, aishiteru,
hobby,  sorry, miwah  akeh  pikolih campur kode undagan  kruna sane tiosan.  Pikolih data campur kode punika  samian marupa wangun  kruna  sekadi  imbanyane  data “ ketemu” sane marupa wangun kruna ring basa  Indonesia,  data  “ arigatou” sane marupa  wangun  kruna  ring  basa  Jepang , miwah  data “sorry” sane  marupa  wangun kruna  ring  basa  Inggris . Wentuk campur kode sane  ketah  kauninging  olih  krama inggih punika marupa wangun kruna. Ring pantaraning  wangun  bebaosan  basa  Bali sane  nganggen  parindikan campur  kode, akehan  krama  Bali  sane  nganggen campur  kode wantah  ring  wangun  kruna dwaning  wangun  punika  sane  dangan kacampuhin ring lengakara bebaosan.
kaping  kalih campur  kode undagan frasa inggih  punika punika soroh campur kode sane  wangunyane  marupa frasa sane kawangun antuk kalih utawi langkung  kruna  sane  nenten  madue linging  (Jendra,  2007:  169-170).  Ring album tembang pop Bali Rambo  Olo-Olo olih grup  band Bintang  sane  kaselehin kapolihang  wantah  telulas  data campur kode undagan frasa .
Manut  jendra,  soroh campur  kode undagan frasa inggih  punika  parindikan campur  kode sane  wangunyane  marupa frasa sane  kawangun  antuk  kalih  utawi langkung  kruna  sane  nenten  madue linging  (2007:  169-170).  Kawentenan punika  pateh  sakadi  pikolih  data campur kode undagan frasa sakadi, main  surfing, masuk neraka, anak ganteng, miwah sane tiosan.  Samian data punika munggah ring soroh campur  kode undagan frasa santukan  kawangun  antuk  kalih  kruna sane  nenten  madue  linging.  Sakadi  data “main  surfing”, data  punika kawangun antuk  kalih  kruna  lian  basa  inggih  punika kruna “main” sane  mawit  saking  basa Indonesia  lan  kruna “surfing” sane  mawit mawit  saking  basa  Inggris.  Tiosan  malih sakadi  data “masuk  neraka” ,  data  punika kawangun  kalih  kruna  basa  sane  pateh inggih  punika  kruna “masuk” sane  mawit saking  basa  Indonesia  lan  kruna “neraka” sane  taler  mawit  saking  basa  Indonesia. Manut  seseleh  sane  sampun  katlatarang ring  ajeng  soroh campur  kode undagan frasa prasida  kabinayang  dados  kalih inggih  punika,  (1)  soroh campur  kode
undgan frasa siki  basa,  lan  (2)  soroh campur kode undagan frasa lian basa.
Pikolih  lan  tetepasan  tetilikan  indik parindikan  sane  ngawinang  wentenyane campur kode ring album tembang pop Bali Rambo  Olo-Olo olih grup  band Bintang kapolihang wantah dasa parindikan sakadi ring sor puniki.
Akidiknyane  kode,  parindikan  sane kapertama  puniki  kacihnayang  saking pikolih  sadu  wicara  sareng  sang  pangawi tembang.  Manut  panampen  narawakya, akeh  para  yowana  Bali  sane  mangkin kirang  ring  sajeroing  ngresepang  kosa basa  Bali  sane  ngawinang  akidiknyane kosa  basa  Bali  sane  kadruenang.  Indike punika nenten lempas saking kawentenan iusan  panglimbak  jagat  sane  sayan mecatang  makta  sekancan  parindikan anyar  utamannyane  basa.  Akeh  pisan sane mangking yowana Bali sane seneng mebasa  tiosan  mangda  kabaos  nginutin jaman sane wenten mangkin. Kawentenan punika sane ngawinang kirangnyane kode basa utawi kosa basa Bali sane kauningin olih  para  yowana  ring  Bali.  Dadosnyane patut  sampun  parindikan  sane  kapertama puniki  dados  dadalan  sane  ngawinang wentennyane campur  kode ring album tembang pop Bali Rambo  Olo-Olo olih grup band Bintang.
Parinama sane pinih kaloktah, parindikan  sane  kaping  kalih  puniki  taler kacihnayang  saking  pikolih  sadu  wicara sareng  pangawi  tembang.    Manut  saking panampen  narawakya,  dane  nagingin basa-basa gaul utawi parinama sane pinih kaloktah  santukan  basa  punika  sampun sering kānggen olih para yowana ring Bali. Kawentenan  basa gaul utawi  parinama kaloktah  banget  pisan  ngawinang  para yowana seneng nganggen campur kode ri kalaning  mabebaosan.  Akeh  krama  sane uning indik basa gaul utamannyane ketah kānggen  olih  para  yowana.  Punika  sane ngawinang  pengawi  tembang  nagingin basa gaul utawi  parinama  sane  pinih kaloktah  ring  sesuratan  tembangnyane. Dadosnyane parindikan kaping kalih puniki  taler  dados  silih  sinunggil  dadalan wentennyane campur  kode ring album tembang pop Bali Rambo  Olo-Olo olih grup band Bintang.
Pawicara,  parindikan  sane  kaping tiga puniki taler kacihnayang saking pikolih sadu  wicara  sareng  pangawi  tembang. Saking  pikolih  sadu  wicara  kapolihang kasinahang praragan pawicara utawi sang pengawi tembang sampun sering nganggen  basa  Jepang  sane  ngawinang dane  taler  nagingin  basa  Jepang  ring sesuratan  tembangnyane.  Pawicara  utawi praragan  pawicara  dahat  ngawinang wenten  utawi  nenten  wentenyane campur kode ring  bebaosan  sane  kuncarang. Yening pawicara utawi praragan pawicara sampun ketah manggihin parindikan campur kode ring akeh bebaosan, pastika sang  pawicara  punika  sareng  nganggen campur  kode santukan  wenten  tatujon sane  pacang  kaungahang.  Dadosnyane parindikan  sane  kaping  tiga  puniki  taler dados dadalan wentennyane campur kode ring album tembang pop Bali Rambo Olo- Olo olih grup band Bintang.
Sawitra  pawicara,  parindikan  sane kaping pat puniki taler kacihnayang saking pikolih  sadu  wicara  sareng  pangawi tembang.  Manut  penampen  saking  Jun Bintang  sane  dados  narawakya,  dane nagingin  akidik  basa  Jepang  ring  silih sinunggil  tembang  dana  sane  santukan wenten  pinunas  saking  sawitran  dane. Dane  akeh  pisan  madue  sawitra  saking Jepang. Kawentenan punika sane ngawinang dane sampun sering nganggen basa  Jepang  utawi  nagingin  basa  Jepang ring wangun bebaosan  basa Bali ri tatkala mebebaosan  sareng  sawitrannyane  sane saking  Jepang  punika.  Dadonyane  patut sampun parindikan sane kaping pat puniki taler  dados  ring  silih  sinunggih  dadalan wentennyane campur  kode ring album tembang pop Bali Rambo  Olo-Olo olih grup band Bintang.
Genah  meneng  utawi  mabebaosan, parindikan  kaping  lima  taler  kacihnayang saking pikolih sadu wicara sareng pangawi  tembang.  Manut  panampen  Jun Bintang  sane  dados  narawakya,  dane akeh  ngamanggihin  krama,  utamannyane para  yowana  sane  nganggen  basa Indonesia utawi basa dura negara tiosan ri kala mabebaosan. Ring wewidangan dane meneng  akeh  kapanggihin  para  yowana sane  seneng  nganggen  basa campuran ( campur  kode ).  Genah  memeng  dahat
ngawinang wentenyane campur  kode ring wangun bebaosan. Punika sane ngawinan dane  ngambil  sesuratan  tembang  saking basa  sarahina  sane  akeh  kānggen  olih para  yowana.  Dadosnyane  patut  sampun parindikan  sane  kaping  lima  puniki  dados silih  sinunggih  dadalan  sane  ngawinang wentennyane campur  kode ring album tembang pop Bali Rambo  Olo-Olo olih grup band Bintang.
Wangun  bebaosan,  parindikan  sane kaping  nem  puniki  kacihnayang  saking pikolih  sadu  wicara  sareng  pangawi tembang.  Manut pikolih sadu wicara sane sampun  kapolihang,  prasida  kasinahang kawentenan campur  kode sane  kānggen ring  sesuratan album tembang pop Bali Rambo  Olo-Olo olih grup  band Bintang madue tatujon mangda sang sane mirengang  tembang  dangan  ngresepang suksma  tembang.  Dwaning  tatujon  saking sang  pengawi  tembang  inggih  punika mangda  tembang  sane  kekawi  prasida dangan kapireng tur karesepang olih sang sane  mirengang  punika.  Dadosnyane parindikan  sane  kaping  nem  puniki  taler dados dadalan wentennyane campur kode ring album tembang pop Bali Rambo Olo- Olo olih grup band Bintang.
Parindikan,  kawentenan  dadalan puniki  taler  kacihnayang  saking  pikolih sadu  wicara  sareng  pangawi  tembang. Manut  penampen  Jun  Bintang,  dane wantah  pinaka musisi sane  ngutamayang seni  ring  sajeroning  nyurat  tembang  sane kakawi lan nenten dahat  pisan nguratiang tembang saking widya basanyane, dwaning tembang pop Bali punika marupa wangun non formal sane ngawinang sang pengawi  tembang  elah  nyihnayang  rasa seninyane  ring  sesutaran  tembang  sane kekawi  santukan  nenten  wenten  kaiket antuk  silih  sinunggi  parindikan  sane matutang.  Dadonyane  parindikan  sane kaping  pitu  puniki  taler  dados  dadalan wentennyane campur  kode ring album tembang pop Bali Rambo  Olo-Olo olih grup band Bintang.
Kawigunan  lan  tetujon,  parindikan kaping  kutus  puniki  taler  kacihnayang saking pikolih sadu wicara sareng pangawi  tembang.  Manut  penampen  Jun Bintang,  tatujon  dane  nagingin campur kode ring sesuatan tembangnyane wantah
anggen  ngalimurang  manah  sang  sane mirengang  tembang  dane.  Tembang pop Bali  kakawi  mangda  prasida  nglimurang manah  sang  sane  mirengan  tembang antuk  sesuratan  tembang  sane  lengut utawi parindikan sane ngawinang seneng. Dadosnyane parindikan sane kaping kutus puniki  taler  dados  silih  sinunggil  dadalan wentennyane campur  kode ring album tembang pop Bali Rambo  Olo-Olo olih grup band Bintang.
Soroh  lan  undagan  tutur  Basa, parindikan  sane  kaping  sia  puniki  taler kacihnayang  saking  pikolih  sadu  wicara sareng  pangawi  tembang.  Manut  saking panampen  Jun  Bintang  sane  dados rawakya,  ring  aab  jagat  sekadi  mangkin arang  kapanggihin  para  yowana  sane uning  nganggen  basa  Bali  ring  sajeroning mabebabosan,  punika  sane  ngawinang dane  madue  manah  nganggen campur kode ring  tembang  sane  kekawi  mangda dangan  karesepang.  Manut  penampen punika kasinahang wentenyane tetimbang pengawi  tembang  ngawigunayang  soroh lmiwah  undagan  tutur  basa  nganutin kawentenan  sane  kapangihin  pekraman. Dadosnyane  patut  sampun  parindikan kaping  sia  puniki  taler  dados  dadalan wentennyane campur  kode ring album tembang pop Bali Rambo  Olo-Olo olih grup band Bintang.
Anggen bebungahan, parindikan sane  kaping  untat  kapolihang  puniki  taler kacihnayang  saking  pikolih  sadu  wicara sareng pangawi tembang. Nganutin penampen  sadu  wicara  sane  sampun kapolihang,  prasida  sinah  kawentenan basa-basa gaul utawi campur  kode sane sering  kānggen  olih  pare  yowana  prasida dados bebungahan ring sajeroning wangun  sesuratan  tembang  sane  kekawi. Parindikan  bebungahan  puniki  ketah kānggen mangda wangun bebaosan sane kabutang  punika  nenten formal sane madue tetujon mangda sang sane kasarengin  mabebaosan  nenten  meweh nyarengin  mabebaosan.  Indike  punika taler  sinah  ring  sesuratan  tembang pop Bali  sane  lengut  sane  ngawinang  seneng saang sane mirengang. Dadosnyane patut sampun  parindikan  kaping  untat  puniki taler dados dadalan wentennyane campur
kode ring album tembang pop Bali Rambo Olo-Olo olih grup band Bintang.
Pikolih  lan  tetepasan  tetilikan  indik panampen  para  yowana  saking campur kode sane  wenten  ring album tembang pop Bali Rambo  Olo-Olo olih grup  band Bintang.  Saking  satus kuesioner sane sampun  k ā turin  para  yowana,  kapolihang panampen  sane  matios-tiosan.  Maka samian  data  pikolih kuesioner punika  jagi katepasin  manut  nem  parindikan  sane wenten sakadi ring sor puniki.
Parindikan kuesioner kapertama, data  sane  pinih  inggih  punika  50% yowana  sane  ngicen  panampen  cumpu yening  ipun  seneng  mirengang  tembang pop Bali  utamannyane  saking grup  band Bintang.  Saking  pikolih  kapertama  punika kasinahang  kawentenan  para  yowana kantun  seneng  mirengang  tembang pop Bali  utamannyane  saking grup  band Bintang.  Parindikan kuesioner kaping kalih,  data  sane  pinih  akeh  kapolihang inggih  punika  62  %  yowana  sane  ngicen panampen  cumpu  yening lirik tembang pop Bali  saking grup  band Bintang  akeh sane  nganggen  basa campuran .  Saking pikolih  kaping  kapih  punika  prasida  sinah para  yowana  ring  Bali  sampun  nguningin kawentenan tembang pop Bali saking grup band Bintang  akehan  medaging  basa campuran utawi campur kode . Parindikan kuesioner kaping  tiga, data  sane  pinih  akeh  kapolihang  inggih punika 57% yowana sane ngcen panampen cumpu ipun seneng mirengang tembang pop Bali  yadiastun  liriknyane medaging  basa  tiosan.  Saking  pikolih kaping  tiga  punika  prasida  kasinahang para yowana kantun senengan mirengang tembang pop Bali  sane  madaging  basa- basa tiosan sane sampun ketah kauningin santukan  dangan  antuk  ngaresepang daging  utawi  suksman  tembang  ipun. Parindikan kuesioner kaping  pat,  data sane  pinih  akeh  kapolihang  inggih  punika 58%  yowana  sane  ngicen  panampen cumpu  yening  basa  tiosan  ring  basa  Bali sampun  akeh  kānggen  ring lirik tembang pop Bali.  Saking  pikolih  punika  prasida kasinahang  para  yowana  sampun  uning basa  tiosan  ring  basa  Bali  sampun  ketah kapanggihin  ring lirik tembang pop Bali, santukan  arang  tembang pop Bali  sane
mangking  nenten  medaging  parindikan campur kode .
Ring  parindikan kuesioner kaping lima,  data  sane  pinih  akeh  kapolihang inggih  punika  67  %  yowana  sane  ngicen panampen  cumpu  yening  tembang pop Bali sane lirik nyane medaging basa tiosan dangan karesepang. Saking pikolih punika prasida  kasinahang  para  yowana  akehan sane  ngrasayang  dangan  mirengang tembang pop Bali  sane  madaging  basa tiosan  utawi campur  kode santukan  ring Bali  arang  para  yowana  sane  tatas  uning inik  basa  Bali  dadosnyane  kawentenan basa  tiosan  sane  ketah  kanggen  punika ngawinang  dangan  nguningin  suksman tembang  sane  kapirengang.  Parindikan kuesioner sane  kaping  untat,  kapolihang data  sane  pinih  akeh  inggih  punika  57  % yowana  sane  ngicen  penampen  cumpu yening  pacampuhan  basa  ring  tembang pop Bali prasida ngiusin kawentenan basa Bali.  Saking  pikolih  punika  prasida  sinah, yadiastun kawentenan basa tiosan ( campur  kode )  ring  tembang pop Bali karasayang  dangan  karesepang,  nanging para  yowana  ngarasayang  kawentenan basa  tiosan  punika  prasida  ngiusin wangun saking basa Bali.
Saking nenem parindikan kuesioner , prasida  kasinahang  pikolih kuesioner sampun  ngalintangin  50  %  sane  nyawis cumpu.  Kawentenan  punika  nyihnayang para  yowana  seneng  mirengang  tembang pop Bali saking grup band Bintang. Indike punika taler kasinahang saking akehnyane yowana sane seneng mirengang tembang saking grup  band Bintang  yadiastun medaging campur  kode, dwaning  prasida ngawinang  dangan  pamireng  tembang ring sajeroning mirengang tembangnyane. Ketah  tembang pop Bali  sane  sampun nganggen campur  kode ring  sesuratan tembangnyane,  nanging  indike  punika karasayang  prasida  ngiusin  kawentenan Basa  Bali  sane  dados dasar saking kawentenan tembang pop Bali.

## PAMUPUT
Manut  pikolih  lan  tetepasan  tetilik ring  ajeng,  prasida  kacutetang  Soroh campur kode ring album tembang pop Bali Rambo  Olo-Olo olih grup  band Bintang wenten  kalih,  inggih  punika  (1) campur
kode manut wit basa lan (2) campur kode manut kerta basa. campur kode manut wit basa  kapolihang  samian  83 campur  kode sane kapalih dados tiga inggih punika, 72 data campur  kode ke  ke  dalam ,  10  data campur  kode  ke  luar ,  lan  1  data campur kode  campuran .  Kaping  kalih campur kode manut  kerta  basanyane  kapolihang samian 87 data campur kode sane kapalih dados kalih inggih punika, 77 data campur kode undagan  kruna  lan  10  data campur kode undagan frasa .
Parindikan  sane  ngawinang campur kode ring  Ring album tembang pop Bali Rambo  Olo-Olo olih grup  band Bintang kapolihang  wenten  dasa  sakadi,  (1) akidiknyane kode, (2) parinama sane pinih kaloktah,  (3)  Pawicara  utawi  Paragan Pawicara, (4) sawitra pawicara, (5) genah meneng  utawi  mabebaosan,  (6)  wangun bebaosan,  (7)  parindikan,  (8)  kawigunan miwah tetujon, (9) soroh lan undagan tutur basa, miwah (10) anggen bebungahan.
Saking nenem parindikan kuesioner , prasida  kasinahang  pikolih kuesioner sampun  ngalintangin  50  %  sane  nyawis cumpu.  Kawentenan  punika  nyihnayang para  yowana  seneng  mirengang  tembang pop Bali  saking grup  band Bintang  sane kasinahang  saking  akeh  yowana  sane seneng  mirengang  tembang  saking grup band Bintang yadiastun medaging campur kode, dwaning ngawinang dangan pamireng  tembang  sajeroning  mirengang tembangnyane.  Ketah  tembang pop Bali sane sampun nganggen campur kode ring sesuratan  tembangnyane,  nanging  indike punika  taler  karasayang  taler  prasida ngiusin kawentenan Basa Bali.
Piteket kawedarang majeng ring: (1) Pangwacen, mangda ngawigunayang kawentetan campur  kode sane  patut  ring sajeroning  wangun  bebaosan  sarahina; (2)  panilik  sane  lianan, kāptiang  prasida nglibakang lan nglanturang tetilikan puniki mangda  sayan  mawiguna  ring  sajeroning
nglimbakang  kawentenan  basa  Bali;  (3) pengawi  tembang pop Bali, kāptiang nganggen campur  kode sane  patut nganutin  suksma  tembang pop Bali;  (4) pamireng  tembang, kāptiang  prasida nguningin  kawigunan  saking  kawentenan campur kode ring tembang pop Bali.

## KAPUSTAKAAN
Arikunto,  Suharismi.  2005. Manajemen
Penelitian. Jakarta: PT Rineka
Cipta.
Bahrudin.  2012. “Ciri-ciri musik pop”. http:
musikmasjid.blogspot.com (akses
17 Januari 2017).
Bernstein  &  Picker  (1972)  Tersedia  pada http:ejournal.ilkomfisifunmul.ac.id/sit e/wpconten/uploads/2014/02/ejourn al%20yayat%20%2802-22-14-05-34
-45%29.pdf (akses 16 Januari
2017).
Eagle.  1981.  Tersedia  pada    http: ejournal.ilkomfisifunmul.ac.id/site/wc onten/uploads/2014/02/ejournal%20 yayat%20%2802-22-14-05-3445% 29.pdf (akses 16 Januari 2017). Fishman,  J.A.  1973. Language  in  Society 2, hal 22-23 .
Jendra,  I  Wayan.  2007. Sosiolinguistik Teori dan Penerapannya . Surabaya: Paramita. Kridalaksana,  Harimurti.  1984. Fungsi Bahasa dan Sikap Bahasa .
Yogyakarta: Kanisius. Mardalis.  2006. Metode  Penelitian  Suatu Pendekatan Proposal. Jakarta:
Bumi Aksara.
Nababan,  P.W.J.  1991. Sosiolinguistik Suatu  Pengantar. Jakarta:  PT Gramedia Pustaka Utama. Rokhman,  Fathur.  2013. Sosiolinguistik
Suatu  Pendekatan  Pembelajaran Bahasa dalam Masyarakat Multikultural.